Държавен вестник, бр. 9, 2016 г., стр. 129

БРОЙ  9	
Д Ъ Р Ж А В Е Н  В Е С Т Н И К 	
СТР.  129  
Осъжда Министерския съвет да заплати на 
сдружение „Българска асоциация на корабните 
брокери и агенти“, Варна, пл. Славейков 1, 
разноски по делото в размер 2260 лв.
Прекратява производството в частта, в 
която жалбите са оставени без разглеждане.
Решението в прекратителната част под-
лежи на обжалване пред петчленен състав 
на Върховния административен съд в седем­
дневен срок от съобщението до страните за 
постановяването му, а в останалата част, с 
която жалбите се уважават по същество, в 
14-дневен срок от съобщението до страните 
за постановяването му.
Препис от решението да се изпрати на 
страните по делото.
Председател: 
Георги Колев
346
РЕШЕНИЕ № 424 
от 14 януари 2016 г.
по административно дело № 12915 от 2015 г.
Върховният административен съд на Репуб­
лика България – петчленен състав – II коле-
гия, в съдебно заседание на десети декември 
две хиляди и петнадесета година в състав: пред-
седател: Анна Димитрова, членове: Марина 
Михайлова, Диана Добрева, Илияна Дойчева, 
Еманоил Митев, при секретар Григоринка 
Любенова и с участието на прокурора Георги 
Камбуров изслуша докладваното от съдията 
Диана Добрева по адм.д. № 12915/2015 г.
Производството е по чл. 208 и сл. от Ад-
министративнопроцесуалния кодекс (АПК).
Образувано е по касационни жалби, пода-
дени от Държавно предприятие „Пристанищна 
инфраструктура“, Министерския съвет на Ре-
публика България и министъра на транспорта, 
информационните технологии и съобщенията 
срещу Решение № 8928 от 22.07.2015 г., пос-
тановено по адм.д. № 13212/2014 г. по описа 
на Върховния административен съд, седмо 
отделение, в частите му, с които по жалби 
на сдружение „Българска асоциация на ко-
рабните брокери и агенти“, Варна, и „Валмар 
ойл“ – ЕООД, Бургас, е обявена нищожността 
на Тарифата за пристанищните такси, събира-
ни от ДП „Пристанищна инфраструктура“, в 
частта относно изменението с Постановление 
№ 254 от 22.08.2014 г. на МС на чл. 1, ал. 3, 
чл. 2, ал. 6, чл. 3, ал. 3, чл. 4, ал. 7, § 2, т. 2, 
10, 10а, 10б, 15 и 18 от допълнителните разпо-
редби и са отменени като незаконосъобразни 
чл. 2, ал. 1, 4 и 5, чл. 3, ал. 1, чл. 4, ал. 1, 2, 
3, 4, 5, 8, 9, чл. 5, ал. 1, 2, 4, чл. 6, 8, 9, 10, 11, 
13, 14а, 18, 19 и 20. Поддържа се неправил-
ност на съдебното решение на основанията 
по чл. 209, т. 3 АПК и се иска отмяната му.
Ответниците сдружение „Българска асоциа-
ция на корабните брокери и агенти“, Варна, и 
„Валмар ойл“ – ЕООД, Бургас, считат жалбите 
за неоснователни.
Представителят на Върховната админи-
стративна прокуратура дава мотивирано 
заключение за потвърждаване на решението.
Настоящата инстанция намира касацион-
ното оспорване за процесуално допустимо, а 
по същество за неоснователно. 
В процесния случай се касае за процедура 
по изменение на действащ нормативен адми-
нистративен акт – Тарифа за пристанищните 
такси, събирани от ДП „Пристанищна инфра-
структура“, приета с Постановление № 97 на 
Министерския съвет от 2007 г. 
При анализа на разпоредбата на чл. 186, 
ал. 1 АПК съдът правилно е приел, че сдру-
жение „Българска асоциация на корабните 
брокери и агенти“ като юридическо лице с 
нестопанска цел, което осъществява агентски 
и брокерски услуги в областта на корабоплава-
нето при условията на глава девета, раздели I 
и II от Кодекса на търговското корабоплаване, 
и „Валмар ойл“ – ЕООД, са от категорията 
на лицата, които в съответствие с Тълкува-
телно решение № 2 от 2010 г. на Върховния 
административен съд по т.д. № 4/2009 г. могат 
да оспорват подзаконови нормативни актове 
при наличието на правен интерес, обоснован 
от предмета на дейност и целите, за които 
са създадени, а именно – защита и подкрепа 
на икономическите и професионалните ин-
тереси на членовете си, но също така и на 
представляваните от тях корабособственици 
и наематели.
Касационният състав споделя аргументи-
те на първоинстанционния съд за липса на 
съществени процедурни нарушения, водещи 
до отмяна на акта на това основание. Това 
заключение е изведено след подробен анализ 
на събраните в хода на административното 
и съдебното производство гласни и писмени 
доказателства. Видно от приложените по 
делото разпечатки от официалната интернет 
страница на ДП „ПИ“, пълният текст на про-
екта за изменение на тарифата е бил публи-
куван за обществено обсъждане в електронен 
вид на официалната интернет страница на 
предприятието на 19.09.2013 г. С писма изх. 
№ 09-02-29-2 от 30.09.2013 г. и 09-02-29-7 от 
9.10.2013 г. на ДП „ПИ“ на заинтересованите 
лица е предоставена информация за изготвения 
проект, като същите са поканени да участват 
в работна среща за неговото обсъждане, про-
ведена на 15.10.2013 г. в сградата на Главното 
управление на ДП „ПИ“. По изложените 
съображения правилно тричленният състав 
е приел, че няма нарушение на разпоредбата 
на чл. 26 ЗНА за обоснованост, стабилност, 
откритост и съгласуваност на оспорените 
изменения в тарифата.